CELEX: C2007/155/65
Language: lt
Date: 2007-07-07 00:00:00
Title: Byla T-158/07 2007 m. gegužės 7 d. pareikštas ieškinys byloje COFAC prieš Komisiją

7.7.2007   
            
            
               LT
            
            
               Europos Sąjungos oficialusis leidinys
            
            
               C 155/36
            
         2007 m. gegužės 7 d. pareikštas ieškinys byloje COFAC prieš Komisiją
   
   (Byla T-158/07)
   (2007/C 155/65)
   Proceso kalba: portugalų
   Šalys
   
      Ieškovė: COFAC — Cooperativa de Formação e Animação Cultural, crl (Lisabona, Portugalija), atstovaujama advokato Luís Gomes
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Remiantis EB 230 straipsniu panaikinti 2004 m. lapkričio 9 d. Komisijos sprendimą D(2004)24253, kuriuo sumažinama Europos socialinio fondo (ESF) ieškovei 1987 m. balandžio 30 d. Sprendimu C(87)0860 suteikta finansinė parama (Byla Nr. 880707 P1).
            
         
               —
            
            
               Priteisti iš Europos Bendrijų Komisijos visas bylinėjimosi išlaidas.
            
         Ieškinio pagrindai ir pagrindiniai argumentai
   2007 m. kovo 1 d. ieškovė sužinojo apie Komisijos sprendimą sumažinti 25 291,75 euro finansinę paramą, kurią ši institucija jai suteikė 1987 m. balandžio 30 d. Sprendimu C(87)0860, nurodant, kad „paaiškėjo pagrindai, leidžiantys daryti prielaidą, kad buvo padaryti pažeidimai vykdant tam tikrą profesinio mokymo veiklą, finansuojamą kartu su ESF, <…> baigus baudžiamuosius procesus dėl suteiktos paramos valdymo ir konkretaus panaudojimo <…> ir kad buvo atlikti bylos medžiagoje numatytų išlaidų ir finansavimo struktūros patikslinimai remiantis teismų sprendimais ar auditorių išvadomis ir (arba) iš naujo atliktais atitinkamų įmonių patikrinimais“.
   Vis dėlto, Portugalijoje prieš ieškovę pradėtas teismo procesas baigėsi priėmus sprendimą, kad suėjo ieškinio pateikimo senatis, todėl atsižvelgiant į šį procesą, jokių išvadų daryti negalima.
   Be to, nacionalinės valdžios institucijos ieškovės niekada neinformavo, kad buvo baigiami auditai (ir arba) nauji patikrinimai, kuriuose ieškovė nedalyvavo, ir todėl ji negalėjo gintis nuo pareikštų kaltinimų, susijusių su bylos medžiagoje numatytų išlaidų ir finansavimo struktūra.
   Ieškovė teigia, kad remiantis nusistovėjusia Pirmosios instancijos teismo praktika Komisijos sprendimas, kuriuo sumažinama ar panaikinama ESF suteikta finansinė parama, gali tiesiogiai ir konkrečiai paveikti jos gavėjus.
   Ji priduria, kad jai nebuvo suteikta galimybė veiksmingai pareikšti savo nuomonę Komisijai dėl paramos sumažinimo, todėl ginčijamas šios institucijos sprendimas yra neteisėtas ir turi būti panaikintas.
   Iš tikrųjų ji mano, kad minėtas sprendimas buvo priimtas pažeidžiant teisę į gynybą, kuri yra pagrindinis Bendrijos teisės principas, kuriuo remiantis visiems asmenims, kurių atžvilgiu gali būti priimti sprendimai, stipriai paveikiantys jų interesus, turi būti suteikta galimybė tinkamai pareikšti savo nuomonę dėl elementų, kuriais grindžiamas ginčijamas sprendimas.